చెన్నై: తమిళనాడు ముఖ్యమంత్రి ఎడప్పాడి పళనిస్వామి సహా నలుగురు మంత్రులకు మద్రాస్ హైకోర్టు నోటీసులు జారీ చేసింది. ఏఐఏడీఎంకే నేత ఒకరు దాఖలు చేసిన ప్రజా ప్రయోజన వ్యాజ్యం (పిల్) మేరకు మధురై బెంచి ఈ నోటీసులు జారీ చేసింది. ఏఐఏడీఎంకే మాజీ ఎమ్మెల్యే థమరైకని కుమారుడు టీ అనలాగన్ ఈ పిటిషన్ దాఖలు చేశారు.  జైల్లో శిక్ష అనుభవిస్తున్న పార్టీ చీఫ్ వీకే శశికళ సలహాల మేరకు ప్రభుత్వం నడుస్తోందంటూ ఆయన ఆరోపించారు. సీఎం సహా ఇతర మంత్రుల పదవును రద్దు చేస్తూ గవర్నర్కి సిఫారసు చేసేలా సభాపతితో పాటు , అసెంబ్లీ సెక్రటరీకి ఆదేశాలు జారీ చేయాలని కోరారు. అటవీశాఖ మంత్రి దిండిగుల్ శ్రీనివాసన్, పాఠశాల విద్యాశాఖ మంత్రి సెన్గొట్టియాన్, సహకార మంత్రి సెల్లూర్ కే రాజు, ఆహార పౌర సరఫరాల మంత్రి కుమార్ రాజ్ తదితరులు ఫిబ్రవరి 28న జైల్లో శశికళను కలుసుకున్నారని పిటిషనర్ ఆరోపించారు. రాష్ట్ర ప్రభుత్వం వ్యవహారాలను ఆమెతో పంచుకున్నట్టు వారంతా మీడియాలో కూడా ప్రకటించారన్నారు.
chennai: tamilanadu mukhyamantri edappadi palaniswamy sahaa naluguru mantrulaku madras hycortu notisulu jaarii chesindi. aidaenke netha okaru daakhalu chesina praja prayojana vyaajyam (pill) meraku madhurai benchi ee notisulu jaarii chesindi. aidaenke maji emmelye thamarikani kumarudu t analagan ee pitition daakhalu chesaru.  jaillo shiksha anubhavistunna party cheef veeke sasikala salahaala meraku prabhutvam nadustondantu aayana aaropinchaaru. cm sahaa itara mantrula padavunu raddu chestu governarki sifaarasu chesela sabhaapatito paatu , assembley sekratareeki aadesaalu jaarii cheyalani koraru. ataveesaakha mantri dindigul srinivasan, paatasaala vidyaasaakha mantri sengottian, sahakara mantri sellur kee raju, aahaara poura sarafaraala mantri kumar raj taditarulu fibravari 28na jaillo sasikalanu kalusukunnarani pititioner aaropinchaaru. rashtra prabhutvam vyavahaaraalanu aametho panchukunnattu vaarantaa medialo kuudaa prakatinchaarannaaru.